असम के भाजपा कार्यालय में जमकर हुई तोड़फोड़, इस विधेयक पर भड़के थे लोग  
असम के बीजेपी कार्यालय में हुई तोड़फोड़
नागरिक संशोधन विधेयक से भड़के थे लोग
असम में नहीं थम रह विधेयक के खिलाफ विरोध
असम में बीजेपी के खिलाफ लोगों का आक्रोश बढ़ रहा है. मामला नागरिकता (संशोधन) विधेयक 2016 से जुड़ा है. जिसका एक तबका भारी विरोध कर रहा है, प्रदर्शनकारियों के एक समूह ने यहां भाजपा कार्यालय में तोड़फोड़ की। पुलिस ने शुक्रवार को यह जानकारी दी. ओइक्या सेना असम से जुड़े प्रदर्शनकारियों ने गुरुवार रात पलाशबाड़ी इलाके में स्थित कार्यालय में तोड़फोड़ की. पुलिस ने कहा कि प्रदर्शनकारियों ने प्रधानमंत्री नरेंद्र मोदी, असम के मुख्यमंत्री सर्बानंद सोनोवाल के पुतलों को जलाया और भारतीय जनता पार्टी (भाजपा) के नेतृत्व वाली राष्ट्रीय जनतांत्रिक गठबंधन (राजग) सरकार के खिलाफ नारेबाजी करते हुए राष्ट्रीय राजमार्ग को भी जाम कर दिया.पुलिस ने बाद में प्रदर्शनकारियों को हिरासत में ले लिया।